Suhhoi Su-27

Suhhoi Su-27 (vene keeles Сухой Су-27, NATO koodnimi Flanker) oli Nõukogude Liidu ja on nüüd Venemaa relvastuses olev mitmeotstarbeline hävituslennuk. Prototüübi esmalend toimus 1977. aastal. Su-27 projekteerimise lähteülesandeks oli saavutada Ameerika Ühendriikide hävituslennukiga F-15 võrreldav võimekus. 

Esimesed lennukid saabusid NSV Liidu õhuvägede lennuväeosadesse 1984. aastal. Ametlikult võeti Su-27 relvastusse 1990. aastal, kui olid kõrvaldatud kõik katselendudel ilmnenud puudused. Su-27 on kasutusel Venemaa, Ukraina, Valgevene, Kasahstani ja Vietnami lennuväes. Hiinas ehitatakse lennukit Su-27 (J-11) litsentsi alusel.

Su-27 on varustatud  GŠ-30-1 (vene keeles ГШ-30-1) kahuriga ning olemas  püloonid eri rakettide ja pommide kinnitamiseks.

Versioonid: Su-27K lennukikandja versioon; õhustankimise võimalusega; Su-27P/ Su-30, kaugmaa õhutõrje hävituslennuk, õhus tankimise võimalus; Su-27IB/ Su-34, 2-kohaline pommitushävituslennuk; Su-27M/ Su-35, moderniseeritud Su-27. Su-35: meeskond 2 inimest, lennuraadius lisakütuseta kuni 2000 km.

Su-27M/ Su-35 (NATO koodnimi  Flanker-E) on Su-27 baasil ehitatud mitmeotstarbeline hävituslennuk. Su-35 lennukis on moderniseeritud kõiki Su-27 süsteeme, korpuse ehitamisel on kasutatud süsinikfiibrit, uuendatud on relvasüsteeme ja mootoreid. Lisaks algsetele Su-27 relvasüsteemidele on võimalik kasutada kuni 7 (tavaliselt 3) KS-172 AAM-L ülipikamaaraketti (300 km, lisakütusega kuni 400 km).

Tehniline kirjeldus 
Lennuki konstruktsioonis on kasutatud suhteliselt palju titaani (kuni 30%), kõrgtugevusega alumiiniumisulameid ja komposiitmaterjale.

Kasutajad

Viited

Välislingid
Kaug-Idas kukkus alla remondist tulnud Vene hävitaja, www.DELFI.ee, 20. september 2010

Hävituslennukid
Nõukogude Liidu sõjalennukid
Suhhoi
Ukraina relvajõudude relvastus
Venemaa sõjalennukid